Alakja akkor jelenik meg először a történetben, mikor Jan Skrzetuski a nagy litván lovag kardforgató tudományát látva felajánlja neki, hogy szolgáljon Jeremi Wiśniowiecki hercegnek. A nagy testű litván lovag kapva az alkalmon (épp olyan embert keresett, aki beajánlhatná a hercegnek) elfogadja az ajánlatot. Elmeséli Skrzetuskinak a kardja, a zerwikaptur történetét. A zerwikaptur egy nagy lovagi pallos, amit még egy őse zsákmányolt a Grünwaldi csatában és a pallossal egyszerre három német lovagnak is levágta a fejét. Podbipięta e kardot egy kézzel úgy tudta forgatni, mintha csak egykezes könnyű kard lenne. A litván lovag még fiatalon szüzességi fogadalmat tett, hogy addig szűz marad, amíg meg nem ismétli meg őse hőstettét és le nem vágja egyszerre három pogánynak is a fejét.